CELEX: 62017TB0565
Language: sl
Date: 2018-12-11 00:00:00
Title: Zadeva T-565/17: Sklep Splošnega sodišča z dne 11. decembra 2018 – CheapFlights International/EUIPO – Momondo Group (Cheapflights) (Znamka Evropske unije – Postopek z ugovorom – Prijava figurativne znamke Evropske unije Cheapflights – Vrnitev prijave znamke preizkuševalcu, da preizkusi absolutne razloge za zavrnitev – Izpodbijanje imetnika prejšnje znamke – Obrazložitev izpodbijane odločbe, ki vsebuje presojo o veljavnosti prejšnje znamke – Izpodbijanje imetnika prejšnje znamke – Delna nedopustnost – Vmesni predlogi, podani na podlagi člena 8(3) Uredbe (ES) št. 216/96 – Umik pritožbe pred odborom za pritožbe – Delna ustavitev postopka)

18.2.2019   
            
            
               SL
            
            
               Uradni list Evropske unije
            
            
               C 65/36
            
         
      Sklep Splošnega sodišča z dne 11. decembra 2018 – CheapFlights International/EUIPO – Momondo Group (Cheapflights)
      (Zadeva T-565/17) (1)
      
      ((Znamka Evropske unije - Postopek z ugovorom - Prijava figurativne znamke Evropske unije Cheapflights - Vrnitev prijave znamke preizkuševalcu, da preizkusi absolutne razloge za zavrnitev - Izpodbijanje imetnika prejšnje znamke - Obrazložitev izpodbijane odločbe, ki vsebuje presojo o veljavnosti prejšnje znamke - Izpodbijanje imetnika prejšnje znamke - Delna nedopustnost - Vmesni predlogi, podani na podlagi člena 8(3) Uredbe (ES) št. 216/96 - Umik pritožbe pred odborom za pritožbe - Delna ustavitev postopka))
      (2019/C 65/46)
      Jezik postopka: angleščina
      
         Stranke
      
      
         Tožeča stranka: CheapFlights International Ltd (Speenoge, Irska) (zastopnika: A. von Mühlendahl in H. Hartwig, odvetnika)
      
         Tožena stranka: Urad Evropske unije za intelektualno lastnino (zastopnik: A. Folliard-Monguiral, agent)
      
         Druga stranka pred odborom za pritožbe, intervenientka v postopku pred Splošnim Momondo Group Ltd (London, Združeno kraljestvo)
      
         Predmet
      
      Tožba zoper odločbo velikega odbora za pritožbe pri EUIPO z dne 1. junija 2017 (R 1893/2011-G) v zvezi s postopkom z ugovorom med družbama CheapFlights International in Momondo Group.
      
         Izrek
      
      
                  1.
               
               
                  Postopek s tožbo se v delu, v katerem je ta uperjena zoper končanje postopka s pritožbo z odločbo velikega odbora za pritožbe pri EUIPO z dne 1. junija 2017 (zadeva R 1893/2011-G) glede proizvodov iz storitev, ki spadajo v razrede 9, 16, 35 et 42, za katere je oddelek za ugovore zavrnil ugovor družbe CheapFlights International Ltd, ustavi.
               
            
                  2.
               
               
                  V preostalem se tožba zavrže kot nedopustna.
               
            
                  3.
               
               
                  Družba CheapFlights International nosi svoje stroške in naloži se ji plačilo polovice stroškov EUIPO.
               
            
                  4.
               
               
                  EUIPO nosi polovico svojih stroškov.
               
            
         (1)  UL C 347, 16.10.2017.